شەفەق نیوز/ نرخەیل خەرج دۆلار، ئمڕوو سێشەممە، دویای وسانن
بۆرسەی سەرەکی لە بەغداد و هەولێر لەوەر پشۆی جەژن ئارام گرد.
پەیامنێر ئاژانس شەفەق نیوز وت: نرخ دۆلار لە دوکانەیل خەرجکردن
لە بازاڕە ناوخۆیلەی بەغداد ک بەشیگیان دەرەیلیان واز کردن ئارامی وەخوەی دی ک نرخ
فرووشتن رەسیە ١٤٨٧٥٠ دینار، و نرخ سەنین رەسیە ١٤٧٧٥٠ دینار وەرانوەر ١٠٠ دۆلار ئەمریکی.
پەیامنێرەگەمان نشان دا ک بازاڕەیل بۆرسەی سەرەکی لە بەغداد
و هەرێم کوردستان تا کۆتایی پشووی جەژنەگە وە بەسیای مینن.
